**Tuntisuunnitelma Elämänkatsomustieto 5-6 lk**

|  |  |  |  |
| --- | --- | --- | --- |
| Aika | Tavoitteet | Menetelmät ja toimintatavat | Muuta huomioitavaa (välineet, integrointi, eriyttäminen, arviointi) |
| 15 min  15 min  15 min | Oman mielipiteen perustelu, ymmärrys siitä että asiat eivät aina ole mustavalkoisia, kunnioittaa ja ymmärtää toisten mielipiteitä, omien arvojen ja valintojen pohtiminen  Toimia ryhmässä, argumentointitaidot, mielipiteen perustelu vaikkei välttämättä itse olisikaan samaa mieltä  Oman puheenvuoron odottaminen ja ryhmässä keskustelun taidot, väittely- ja argumentointitaidot, itsereflektointi | Arvojana: opettaja esittelee väitteitä, aluksi helpompia ”pidän piirtämisestä”, ”lempivuodenaikani on talvi” ja lopuksi haastavampia, esim. ”kouluissa pitäisi olla kasvisruokapäivä”, ”jos joku lyö minua, minulla on oikeus lyödä takaisin” tms. Oppilaat asettuvat luokkaan janaksi, jonka toisessa päässä on ”Samaa mieltä” ja toisessa ”Eri mieltä”. Jokaisen väittämän jälkeen keskustellaan miksi kukin asettui siihen kohtaan missä on.  Oppilaat jaetaan ryhmiin ja ryhmät saavat väittelyaiheet (joko arvojanasta tuttuja aiheita tai täysin uusia), joista heidän tulee koota aihetta puoltavia/vastustavia argumentteja ylös sekä valmistautua tulevaa väittelyä varten.  Väittely: opettaja tai joku oppilaista toimii puheenjohtajana ja järjestetään lyhyt väittely. Lopuksi muut ryhmäläiset saavat äänestää kumpi ryhmä voitti väittelyn ja koko luokka voi antaa kommenttia siitä, kuinka väittely sujui. | Ryhmälle sopivat väittämät  Jos yhdysryhmä, voidaan ryhmät ja väittelyaiheet jakaa ikäluokalle sopiviksi |